Λαγκάδια Άρτας

Τα Λαγκάδια είναι οικισμός της Ηπείρου στην Περιφερειακή Ενότητα Άρτας.

 Γενικά στοιχεία 
Τα Λαγκάδια βρίσκονται ανατολικά από το Ξεροβούνι, ανατολικά του ποταμού Άραχθου σε υψόμετρο 170 μέτρα ενώ απέχουν περίπου 25 χιλιόμετρα Δ.-ΝΔ. (μέσω Καλλονής) από το Βουργαρέλι (έδρα του δήμου) και 42 χιλιόμετρα (μέσω Γέφυρας Τζαρή) Β.-ΒΑ. από την Άρτα. Χαρακτηριστικό του χωριού είναι η καταπράσινη γύρω του περιοχή και τα νερά της τα οποία θεωρούνται ιαματικά. 

Αναφέρεται επίσημα, ως ξεχωριστός οικισμός για πρώτη φορά το 1940 να προσαρτάται στην τότε κοινότητα Νησίστας Παλαιάς Ελλάδος. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Ανδρεά, τον Βαθύκαμπο, το Κρυονέρι, την Πτέρη και το Κεντρικό αποτελούν την Κοινότητα Κεντρικού, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 απογράφησαν 35 κάτοικοι.«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10584 (σελ. 110 του pdf) 

 Παραπομπές 

Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας